b'\n_START_ARTICLE_\nMngwa\n_START_PARAGRAPH_\nMngwa (tai nunda, "outo") on suurikokoinen, harmaa kissapeto, jonka v\xc3\xa4itet\xc3\xa4\xc3\xa4n el\xc3\xa4v\xc3\xa4n Tansanian ja Kenian alueella ja sy\xc3\xb6v\xc3\xa4n ihmisi\xc3\xa4. El\xc3\xa4imest\xc3\xa4 ei kuitenkaan ole saatu tieteellist\xc3\xa4 selvityst\xc3\xa4._NEWLINE_Silminn\xc3\xa4kij\xc3\xb6iden mukaan mngwa on aasin kokoinen, ja sill\xc3\xa4 on mustajuovainen harmaa turkki kuin tavallisella kotikissalla. Kahdella sen uhreista oli nyrkiss\xc3\xa4\xc3\xa4n karvaa, joka l\xc3\xa4hetettiin asiantuntijoille tunnistettavaksi. Mngwan turkissa onkin usein kaljuja kohtia todisteena uhrien yrityksist\xc3\xa4 puolustautua. Asiantuntijat arvelivat, ett\xc3\xa4 kyseess\xc3\xa4 olisi voinut olla ep\xc3\xa4tavallisen iso afrikankultakissa. Paikallisille ihmisille mngwa on yht\xc3\xa4 todellinen kuin leopardi tai leijona, tosin pel\xc3\xa4tympi. Se saapuu \xc3\xa4\xc3\xa4nett\xc3\xb6m\xc3\xa4sti, tappaa raa\'an tehokkaasti ja h\xc3\xa4ipyy kookospalmumetsiin, joista parhaatkaan j\xc3\xa4ljitt\xc3\xa4j\xc3\xa4t eiv\xc3\xa4t sit\xc3\xa4 l\xc3\xb6yd\xc3\xa4._NEWLINE_Tarinoita mngwasta tunnetaan ainakin 700 vuoden ajalta. Swahilinkieliset laulut kertovat muinoin aluetta hallinneiden sulttaanien mngwajahdeista._NEWLINE_Mngwan olemassaoloa puoltaa okapin l\xc3\xb6yt\xc3\xb6tarina. Okapi "l\xc3\xb6ydettiin" Afrikasta vuonna 1900. Paikalliset olivat tunteneet sen aina, mutta heit\xc3\xa4 ei ollut uskottu.'